Α4-0185/96

Ψήφισμα επί της εκθέσεως της Επιτροπής σχετικά με τη μελλοντική λειτουργία των δικτύων πληροφόρησης και συνεργασίας στο πλαίσιο της πολιτικής των επιχειρήσεων (COM(95)0435 - C4-0012/96)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής σχετικά με τη μελλοντική λειτουργία των δικτύων πληροφόρησης και συνεργασίας στο πλαίσιο της πολιτικής των επιχειρήσεων (COM(95)0435 - C4-0012/96),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Έρευνας, Τεχνολογικής Ανάπτυξης και Ενέργειας και της Επιτροπής Εξωτερικών Οικονομικών Σχέσεων (Α4-0185/96),

1. προσυπογράφει την παρατήρηση της έκθεσης ότι ο κύριος πληθυσμός-στόχος είναι η επιχείρηση, και ιδίως οι ΜΜΕ. Με 18 περίπου εκατομμύρια ΜΜΕ στην ΕΕ, και με ίδιο σχεδόν αριθμό ανέργων σε ολόκληρη την ΕΕ, είναι σαφές ότι αν κάθε ΜΜΕ μπορούσε να απασχολήσει ένα ακόμη άτομο, αυτό θα ήταν δυνατόν να οδηγήσει σε σημαντική μείωση της ανεργίας σε ολόκληρη την Ένωση. Συνεπώς η προώθηση της επιχειρηματικής δράσης για μια βελτίωση του επιχειρηματικού περιβάλλοντος και της ανεργίας είναι επιθυμητός στόχος[semigr ]

2. χαιρετίζει τις υπηρεσίες που παρέχουν τα Ευρωπαϊκά Κέντρα Πληροφόρησης σε ολόκληρη την Ευρώπη, όπως είναι π.χ. η παροχή:

* κοινοτικών κειμένων

* «πακέτων» και προϊόντων πληροφόρησης

* δόκιμης πληροφόρησης και συμβουλών εκ μέρους των Information officers

* πρόσβασης στις κοινοτικές τράπεζες δεδομένων

* συντονισμού του δικτύου

* μηχανογραφικού συστήματος επικοινωνίας για την υποστήριξη των αναγκών του δικτύου[semigr ]

3. αναγνωρίζει τη χρησιμότητα των δικτύων συνεργασίας BC-NET και BRE-NET, και θεωρεί σημαντική τη συμβολή τους στην προώθηση της επιχειρηματικής δράσης σε ολόκληρη την Ευρωπαϊκή Ένωση[semigr ]

4. προσυπογράφει την περιεχόμενη στην έκθεση δήλωση της Επιτροπής ότι «η μέθοδος που επελέγη από την Επιτροπή για τη λειτουργία των δικτύων της δεν επιτρέπει την πλήρη αξιολόγηση των επιτυγχανόμενων αποτελεσμάτων βάσει του σημαντικότερου κριτηρίου, δηλαδή της ικανοποίησης των πελατών»[semigr ]

5. πιστεύει ότι τα προβλήματα που τίθενται στα EIC στους τομείς της στελέχωσης, της προσφοράς και ζήτησης, του τόπου εγκατάστασης και της προβολής, πρέπει να αντιμετωπίζονται σε τοπικό επίπεδο, ενώ η διαχείριση των εν λόγω κέντρων πρέπει να επανεξετάζεται σε τακτά χρονικά διαστήματα[semigr ]

6. φρονεί ότι η Επιτροπή εκτός από τις εκθέσεις τριμήνου και τους ετήσιους απολογισμούς, πρέπει να προχωρήσει σε πραγματικές επισκέψεις των Ευρωπαϊκών Κέντρων Πληροφόρησης, βάσει ετήσιων δειγματοληπτικών ελέγχων ούτως ώστε να σχηματισθεί αρτιότερη εντύπωση των εργασιών των ΕΚΠ στις διάφορες περιφέρειες της Ευρώπης

7. πιστεύει ότι η πληροφόρηση που παρέχεται συγκεντρωτικά προς τα EIC πρέπει να επανεξετάζεται τακτικά, ώστε να εξασφαλίζεται η χρησιμότητα του υλικού για τη στοχοθέτηση επιχειρήσεων όπως οι ΜΜΕ[semigr ] οι πληροφορίες πρέπει να συγκεντρώνονται ώστε να μπορούν να διανέμονται στις ΜΜΕ και να τις συμβουλεύονται οι τελευταίες σε ένα σημείο («one-stop shopping»)[semigr ]

8. πιστεύει ότι η συνέργεια μεταξύ των διάφορων δικτύων ασφαλώς θα βελτιωθεί αν η αλληλεπίδραση μεταξύ των δικτύων αυτών επανεξετάζεται τακτικά και τα αποτελέσματα χρησιμοποιούνται για τη βελτίωση της αλληλεπίδρασης των δικτύων[semigr ]

9. είναι της γνώμης ότι τα δίκτυα πρέπει να χρησιμοποιούν τις τελευταίες τεχνολογίες ώστε να καθίσταται δυνατή η αποτελεσματική λειτουργία τους, προκειμένου ιδίως να προσφέρουν βοήθεια σε τομείς όπως το «συνταίριασμα εταίρων». Κατά περίπτωση, θα πρέπει να ακολουθούνται παραδείγματα από τον τομέα του ηλεκτρονικού εμπορίου[semigr ]

10. συνιστά να συνεχίσουν τα EIC να εργάζονται με τις τοπικές αρχές, τα εμπορικά επιμελητήρια και τους επιχειρηματικούς φορείς. Συνιστά επίσης ότι τα EIC πρέπει να προσβλέπουν σε συνεργασία με νεότερα δίκτυα, όπως είναι οι «ζεύξεις επιχειρήσεων» (business links)[semigr ]

11. πιστεύει ότι, όσον αφορά τη λειτουργία των δικτύων, η έμφαση πρέπει να συνεχίσει να δίδεται στην εξυπηρέτηση και όχι στην επιζήτηση κέρδους, και ότι πρέπει να υπάρχει κατάλληλη αξιοποίηση της δαπάνης, είτε τα χρήματα προέρχονται από τον κοινοτικό προϋπολογισμό είτε από υπηρεσίες που παρέχονται με χρέωση. Η απόκλιση από τις αρχές αυτές θα είχε ως αποτέλεσμα να αντιμετωπίσουν οι ΜΜΕ νέα εμπόδια στον δρόμο τους προς την επιτυχία[semigr ]

Θέματα σχετικά με τις εξωτερικές οικονομικές σχέσεις

12. υπογραμμίζει τη σημασία των δικτύων πληροφόρησης και συνεργασίας σε ένα κόσμο όπου η οικονομία τείνει να διεθνοποιηθεί σε όλα τα επίπεδα[semigr ]

13. διαπιστώνει την ανισότητα των αποτελεσμάτων που έχουν επιτευχθεί με την πολιτική των σημερινών δικτύων εκτιμώντας ταυτόχρονα ότι τα εν λόγω αποτελέσματα είναι πολύ ενθαρρυντικά[semigr ]

14. θεωρεί απαραίτητο να ενισχυθούν και να εξασφαλίζονται μακροπρόθεσμα τα υλικά και ανθρώπινα μέσα που διαθέτουν τα διάφορα δίκτυα, ώστε να βελτιώσουν την αποτελεσματικότητά τους[semigr ]

15. προσδίδει ιδιαίτερα μεγάλη σημασία στην ανάπτυξη και στον πολλαπλασιασμό των δικτύων που προσανατολίζονται προς το εξωτερικό της Ένωσης και ιδιαίτερα επιθυμεί να δει να επεκτείνεται το European Business Information Centre[semigr ]

16. χαιρετίζει την άποψη που εκφράζεται στο πολυετές πρόγραμμα για τις ΜΜΕ και τις βιοτεχνίες (1997-2000) σχετικά με την επέκταση του δικτύου EIC και την ανάπτυξη των κέντρων αυτών ως συνδετικών κρίκων όλων των δικτύων που αφορούν τις επιχειρήσεις[semigr ]

17. επιθυμεί τα γραφεία πληροφόρησης της Επιτροπής στο εξωτερικό της Ένωσης να συμβάλλουν στην εν λόγω ανάπτυξη και να διαθέτουν για το λόγο αυτό τόσο το απαραίτητο προσωπικό όσο και τα απαραίτητα χρηματικά μέσα[semigr ]

18. τάσσεται υπέρ της διατήρησης της αποκέντρωσης, ώστε να παρέχεται στην Επιτροπή άμεση σύνδεση με την επιτόπια πρακτική[semigr ]

19. επιθυμεί η Επιτροπή να παρουσιάζει στο Ευρωπαϊκό Κοινοβούλιο ετήσια έκθεση για την ανάπτυξη και τα αποτελέσματα του European Business Information Centre[semigr ]

20. υποστηρίζει ότι για τη βελτίωση της ποιότητας των δικτύων πρέπει να αξιοποιηθούν ανάλογα οι υπάρχουσες δυνατότητες διεξαγωγής τακτικού ελέγχου και αξιολόγησης της ποιότητας[semigr ]

21. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.